Критеријуми оцењивања ученика

Стручно веће технике и технологије

Наставни предмет:

**Техника и технологија (5, 6, 7. и 8. разред основне школе)**

Елементи оцењивања су:

 - усвојеност образовних садржаја;

- примена знања;

 - активност ученика.

Ученик у току школске године може добити оцене на основу:

- усменог испитивања;

- израде графичких радова;

- практичног рада / рада у тиму;

- активности на часу;

- домаћих задатака;

- пројектних задатака;

- израде презентација;

- вредновања успеха на различитим нивоима такмичења;

- писмених петнаестоминутних провера знања (у штампаном или електронском облику).

**а) Усмено одговарање (оцена се формира на основу одговора и излагања)**

|  |  |  |  |  |
| --- | --- | --- | --- | --- |
| **Одличан (5)** | **Врло добар (4)** | **Добар (3)** | **Довољан (2)** | **Недовољан (1)** |
| - примењује знања, укључујући и методолошка, у сложеним и непознатим ситуацијама; самостално и на креативан начин објашњава и критички разматра сложене садржинске целине и информације; -у потпуности пoвeзуje чињeницe и пojмoвe и самостално изводи закључке који су заснoвани на подацима;- бира, повезује и вреднује различите врсте и изворе података; - формулише претпоставке, проверава их и аргументује решења, ставове и одлуке; - решава проблеме који имају и више решења, вреднује и образлаже решења и примењене поступке; - континуирано показује заинтересованост и одговорност према сопственом процесу учења, уважава препоруке за напредовање и реализује их. | - познаје и разуме све наставне садржаје скоро у потпуности;- поседује развијену способност анализе и синтезе садржаја;- делимично повезује усвојено градиво са другим сличним садржајима;- примењује садржај, углавном без грешке, уз давање наставникових примера;- заинтересованост за наставне садржаје уз активност на часу;- самостално уочавање и исправљање грешака;- примењује усвојена знања и вештине у новим ситуацијама уз подстицај;-користи различите изворе знања уз подстицај. | - самостална репродукција научених садржаја уз мању помоћ наставника;- поседовање способности анализе садржаја;- делимично повезивање усвојеног знања са сличним садржајем;- примена садржаја са мањим грешкама уз давање наставникових примера;- исправљање грешака уз наставникову помоћ;- слабија активност на часу;- коришћење једног извора знања (уџбеника или записа у свесци). | - присећање делова садржаја или основних појмова уз помоћ наставника;- делимично памћење и репродукција научених садржаја, али без примера;- слабија активност на часу и у усвајању садржаја;- изостаје повезивање садржаја унутар предмета;- чини грешке и не уочава их;-несамосталност у раду, тражење и прихваћање помоћи и савета. | - неусвојена већина садржаја, често и до нивоа препознавања;- неусвојеност кључних појмова;- непостојање потребних предзнања за усвајање нових садржаја, вештина и навика;- ретка спремност за исказивање знања, умећа и вештина;- пасивност и незаинтересованост на часу;- недостатак интереса за стицањем нових знања, чак и уз велико залагање наставника. |

**б) Израда графичких радова и практичан рад**

Приликом оцењивања практичних радова прати се константан рад ученика на часу поштујући правила израде од идеје до реализације (избор материјала, пренос елемената на материјал, обрада, прецизност, уредност, тачност, креативност)

|  |  |  |  |  |
| --- | --- | --- | --- | --- |
| **Одличан (5)** | **Врло добар (4)** | **Добар (3)** | **Довољан (2)** | **Недовољан (1)** |
| -у потпуности показује способност трансформације знања и примене у свим областима;-показује изузетну самосталност код израде техничких цртежа;-примењује правила техничког цртања код израде цртежа (котирање, размера, врсте линија, прецизност);-самостално израђује практичне радове поштујући принципе економичног искоришћења материјала и рационалног одабира алата и машина примењујући процедуре у складу са принципима безбедности на раду;-учествује у успостављању критеријума за вредновање, процењује свој рад и рад других и предлаже унапређења постојеће макете/модела;-самостално одређује реалну вредност израђене макете/модела укључујући и оквирну процену трошкова. | -показује велику самосталност код израде техничких цртежа; - примењује правила техничког цртања код израде цртежа (котирање, размера, врсте линија, прецизност);-самостално израђује практичне радове поштујући принципе економичног искоришћења материјала и рационалног одабира алата и машина примењујући процедуре у складу са принципима безбедности на раду;-учествује у успостављању критеријума за вредновање, процењује свој рад и рад других и предлаже унапређења постојеће макете/модела;-самостално одређује реалну вредност израђене макете/модела укључујући и оквирну процену трошкова. | -у довољној мери пoвeзуje чињeницe и пojмoвe и делимично самостално решава поједине проблеме;-показује делимични степен активности и ангажовања;-делимично показује самосталност код израде техничких цртежа;-делимично примењује правила израде техничких цртежа (котирање, размера, врсте линија, прецизност);-делимично показује самосталност када израђује практичне радове;-учествује у успостављању критеријума за вредновање, процењује свој рад и рад других и предлаже унапређења постојеће макете/модела;-самостално одређује вредност израђене макете/модела укључујући и оквирну процену трошкова. | -знања која је остварио су на нивоу репродукције, уз минималну примену;-у мањој мери пoвeзуje чињeницe и пojмoвe; -искључиво уз подршку наставника изводи закључке који се заснивају на подацима;-понекад је самосталан у решавању проблема;-показује мањи степен активности и ангажовања;-искључиво уз помоћ наставника примењује правила котирања код израде техничких цртежа и практичних радова;-уз помоћ наставника одређује вредност израђене макете/модела укључујући и оквирну процену трошкова. | -знања која је остварио нису ни на нивоу препознавања и не показује способност репродукције и примене;-не изводи закључке који се заснивају на подацима;-критички не рaсуђуje;-не показује интересовање за учешће у активностима нити ангажовање;-не показује интересовање за израду техничких цртежа и практичних радова. |

**в) Тимски рад**

|  |  |  |  |  |
| --- | --- | --- | --- | --- |
| **Одличан (5)** | **Врло добар (4)** | **Добар (3)** | **Довољан (2)** | **Недовољан (1)** |
| -ученик је посебно мотивисан, креативан, одговоран у раду, поштује друге, редован у извршавању обавеза;-даје креативне примедбе и предлоге;- поштује правила рада;-уочава битно и разликује га од небитног;-у презентовању је јасан, тачан и уме да искаже суштину;-зна добро да организује и води рад у групи;-има високо развијено критичко мишљење. | -мотивисан је и редовно извршава задатке;-решава проблеме користећи научне садржаје;-поштује правила рада;-подржава рад групе и подстиче их на рад;-поуздан, марљив и одговоран;-презентује тачне податке. | -у подели задатака групе потребна помоћ наставника;-за рад потребна помоћ, подстицај и усмеравање;-спор и непрецизан у презентацији;-теже исказује своје мишљење;-није самосталан, прати друге;-научено градиво примењује погрешно;-делимично поштује правила рада. | -ради на нивоу присећања;-у групи почиње да ради на интервенцију наставника;-задатак не завршава и има грешака;-површан у раду и поштовању правила;-углавном је пасиван у групи. | -незаинтересован за рад, омета друге;-подстицање и помоћ га не мотивишу на рад;-не поштује правила понашања у групи;-тражи пуну пажњу и индивидуалан приступ. |

**г)** **Активност на часу**

Активност на часу се прати током целе године и укључује редовност, благовременост, заинтересованост, упорност и тачност у раду. Уколико ученик не показује интересовање за учешће у активностима нити ангажовање, као ни жељу за напредовањем, не доноси свеску и прибор за рад, оцењује се оценом недовољан.

**д) Израда презентација и презентовање рада**

Презентације могу бити израђене у различитим формама (електронска форма, плакат, пано и др.).

Презентација треба да задовољи следеће критеријуме:

-да је јасна и добро видљива;

-да се количина текста у презентацији уклапа у стандарде добре презентације;

-да је одабир слика и прилога у складу са презентацијом;

-да се приликом израде водило рачуна о датој теми, изабраном садржају и дизајну;

Приликом презентовања од ученика се очекује:

-да у излагању обухвати све важне делове садржаја;

-да излаже логичним редом;

-да излагање буде јасно (правилно и јасно изражавање);

-да предавање ангажује слушаоце да пажљиво прате презентацију и укључују се питањима и коментарима.

**е) Петнаестоминутне провере знања**

Петнаестоминутне провере знања представљају алтернативни вид оцењивања. Оне морају бити унапред најављене ученицима. Резултате петнаестоминутне провере наставник уписује у педагошку свеску, а за извођење оцене су неопходне најмање три такве провере или додатно усмено испитивање.

Оцене на петнаестоминутној провери знања се формирају по следећим критеријумима:

Ученик који на писменој провери оствари бар 85% од укупног броја поена не може бити оцењен оценом мањом од 5.

Ученик који на писменој провери оствари бар 70% од укупног броја поена не може бити оцењен оценом мањом од 4.

Ученик који на писменој провери оствари бар 55% од укупног броја поена не може бити оцењен оценом мањом од 3.

Ученик који на писменој провери оствари бар 30% од укупног броја поена не може бити оцењен оценом мањом од 2.

Уколико ученик стиче образовање и васпитање по ИОП-у 1, оцењује се на основу ангажовања и степена остварености исхода, уз прилагођавање начина и поступка оцењивања.

Уколико ученик стиче образовање и васпитање по ИОП-у 2, оцењује се на основу ангажовања и степена оставрености прилагођених циљева и исхода, који су дефинисани у персонализованом плану наставе и учења, уз прилагођавање начина и поступка оцењивања.

Актив наставника технике и технологије